CELEX: 
Language: sl
Date: 2021-07-14 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) 2019/2152 Evropskega parlamenta in Sveta z nadaljnjo določitvijo podrobnosti glede statističnih informacij, ki jih morajo zagotoviti davčni in carinski organi, ter spremembi njenih prilog V in VI

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Uredba (EU) 2019/2152 o evropski poslovni statistiki (v nadaljnjem besedilu: uredba o evropski poslovni statistiki) je vzpostavila skupni pravni okvir za razvoj, pripravo in izkazovanje evropske poslovne statistike. 
            
            
               Prilogi V in VI k uredbi o evropski poslovni statistiki določata informacije za statistične namene v zvezi z izvozom in uvozom blaga, ki jih davčni in carinski organi v posamezni državi članici predložijo nacionalnim statističnim organom.
            
            
               Člen 5(2) in (3) uredbe o evropski poslovni statistiki daje Komisiji pooblastilo za sprejemanje delegiranih aktov za dopolnitev in spremembo pravnih določb uredbe o evropski poslovni statistiki v zvezi s sporočanjem informacij, ki jih morajo zagotoviti davčni in carinski organi.
            
            
               2.POSVETOVANJA PRED SPREJETJEM AKTA
            
            
               Komisija se je med pripravo tega delegiranega akta posvetovala z deležniki.
            
            
               Komisija se je marca 2021 posvetovala z nacionalnimi strokovnjaki, zlasti z usmerjevalno skupino za statistiko o mednarodni trgovini z blagom. Posvetovala se je tudi s strokovno skupino za nacionalne statistične urade evropskega statističnega sistema.
            
            
               Komisija je o posvetovanjih ustrezno obvestila Evropski parlament in Svet.
            
            
               3.PRAVNI ELEMENTI DELEGIRANEGA AKTA
            
            
               Namen tega delegiranega akta je dopolniti uredbo o evropski poslovni statistiki in nadalje določiti podrobnosti glede statističnih informacij v zvezi z izvozom in uvozom blaga, ki jih morajo davčni in carinski organi v posamezni državi članici predložiti pristojnim nacionalnim statističnim organom.
            
            
               Poleg tega delegirani akt spreminja prilogi V in VI k uredbi o evropski poslovni statistiki. Spreminja Prilogo V, da se zagotovi, da davčni organi nacionalnim statističnim organom zagotovijo informacije o prodaji blaga na daljavo znotraj Skupnosti. Hkrati spreminja Prilogo VI, da se zagotovi, da carinski organi zagotovijo informacije o uporabljenih carinskih poenostavitvah in o vključenih trgovinskih subjektih. Zagotavlja tudi, da carinski organi v okviru centraliziranega carinjenja predložijo podatke svojim nacionalnim statističnim organom v državi članici, v kateri se blago nahaja.
            
            
               Delegirani akt ne vpliva na proračun EU.
            
            
               Nanaša se na Evropski gospodarski prostor (v nadaljnjem besedilu: EGP), zato bi bilo treba njegovo uporabo razširiti na EGP.
            
            
               DELEGIRANA UREDBA KOMISIJE (EU) …/…
            
            
               z dne 14.7.2021
            
            
               o dopolnitvi Uredbe (EU) 2019/2152 Evropskega parlamenta in Sveta z nadaljnjo določitvijo podrobnosti glede statističnih informacij, ki jih morajo zagotoviti davčni in carinski organi, ter spremembi njenih prilog V in VI 
               
            
               (Besedilo velja za EGP)
            
            
               EVROPSKA KOMISIJA JE –
            
         
         
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2019/2152 Evropskega parlamenta in Sveta o evropski poslovni statistiki in razveljavitvi desetih pravnih aktov na področju poslovne statistike
                  1
                ter zlasti člena 5(2) in (3) Uredbe,
            
            
               ob upoštevanju naslednjega:
            
            
               (1)Prilogi V in VI k Uredbi (EU) 2019/2152 določata informacije za statistične namene v zvezi z izvozom in uvozom blaga, ki jih davčni in carinski organi v posamezni državi članici predložijo pristojnim nacionalnim statističnim organom.
            
            
               (2)Nadalje bi bilo treba določiti podrobnosti glede statističnih informacij v zvezi z izvozom in uvozom blaga, ki jih morajo davčni in carinski organi v posamezni državi članici zagotoviti pristojnim nacionalnim statističnim organom in ki so vključene v prilogi V in VI k Uredbi (EU) 2019/2152.
            
            
               (3)Za zagotovitev, da informacije, ki jih davčni organi zagotovijo nacionalnim statističnim organom za statistične namene, vsebujejo informacije o prodaji blaga na daljavo znotraj Skupnosti, je treba spremeniti Prilogo V k Uredbi (EU) 2019/2152.
            
            
               (4)Prilogo VI k Uredbi (EU) 2019/2152 je treba spremeniti, da se zagotovi, da v okviru centraliziranega carinjenja v skladu s členom 179 Uredbe (EU) št. 952/2013 Evropskega parlamenta in Sveta
                  2
                v primeru več kot ene države članice obveznost carinskih organov, da svojim nacionalnim statističnim organom zagotovijo podatke iz carinskih deklaracij, velja tudi v državi članici, v kateri se blago nahaja.
            
            
               (5)Spremeniti je treba tudi Prilogo VI k Uredbi (EU) 2019/2152, da se zagotovi, da lahko nacionalni statistični organi od svojih carinskih organov prejmejo informacije o uporabljenih carinskih poenostavitvah in vključenih trgovinskih subjektih.
            
            
               (6)Prilogi V in VI k Uredbi (EU) 2019/2152 bi bilo zato treba ustrezno spremeniti –
            
            
               SPREJELA NASLEDNJO UREDBO:
            
            
               Člen 1
            
            
               Predmet urejanja
            
            
               Ta delegirana uredba nadalje določa podrobnosti glede statističnih informacij v zvezi z izvozom in uvozom blaga, ki jih davčni in carinski organi v posamezni državi članici predložijo pristojnim nacionalnim statističnim organom.
            
            
               Člen 2
            
            
               Informacije iz obračunov DDV
            
            
            
               Informacije iz obračunov davka na dodano vrednost (DDV) o davčnih zavezancih ali pravnih osebah, ki niso davčni zavezanci, iz točke (a) Priloge V k Uredbi (EU) 2019/2152 vključujejo vsaj:
            
            
               (a)polno ime davčnega zavezanca ali pravne osebe, ki ni davčni zavezanec;
            
            
               (b)polni naslov, vključno s poštno številko;
            
            
               (c)identifikacijsko številko, dodeljeno tej osebi v skladu s členom 214 Direktive Sveta 2006/112/ES
                  3
               ;
            
         
         
            
               (d)za vsakega davčnega zavezanca ali pravno osebo, ki ni davčni zavezanec:
            
            
               (i)davčno osnovo dobav in pridobitev blaga znotraj Unije na podlagi obračunov DDV v skladu s členom 251(a) in (c) Direktive Sveta 2006/112/ES;
            
            
               (ii)davčno obdobje.
            
            
               Člen 3
            
            
               Informacije iz rekapitulacijskih poročil
            
            
               1.Informacije o dobavah znotraj Unije, zbrane na podlagi rekapitulacijskih poročil o DDV, iz točke (b) Priloge V k Uredbi (EU) 2019/2152 vključujejo vsaj:
            
            
               (a)davčno obdobje;
            
            
               (b)identifikacijsko številko za DDV vsakega nacionalnega dobavitelja;
            
            
               (c)identifikacijsko številko za DDV pridobitelja iz partnerske države članice;
            
            
               (d)davčno osnovo med vsakim nacionalnim dobaviteljem in pridobiteljem iz partnerske države članice;
            
            
               (e)identifikacijo kasnejših dobav.
            
            
               2.Informacije o pridobitvah znotraj Unije, ki jih sporočijo vse druge države članice, iz točke (c) Priloge V k Uredbi (EU) 2019/2152 vključujejo vsaj:
            
            
               (a)davčno obdobje;
            
            
               (b)identifikacijsko številko za DDV vsakega nacionalnega pridobitelja;
            
            
               (c)celotno davčno osnovo nacionalnega pridobitelja po partnerski državi članici.
            
            
               Člen 4
            
            
               Informacije v zvezi s carinskimi deklaracijami
            
            
               Informacije iz točke (c) Priloge VI k Uredbi (EU) 2019/2152 vključujejo vse informacije, ki jih nacionalni statistični organ zahteva za pripravo evropske statistike o mednarodni trgovini z blagom, in vključujejo vsaj informacije iz Priloge I k tej uredbi. 
            
            
               Člen 5
            
            
               Sprememba Uredbe (EU) 2019/2152
            
         
         
            
               Prilogi V in VI k Uredbi (EU) 2019/2152 se nadomestita z besedilom iz Priloge II k tej uredbi. 
            
            
            
               Člen 6
            
            
               Začetek veljavnosti
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Uporablja se od 1. januarja 2022.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 14.7.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 327, 17.12.2019, str. 1. 
               
               
                  
                     (2)
                  
                        Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1). 
               
               
                  
                     (3)
                  
                        Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
                        
               
            
      
    ---documentbreak--- 
      
         
         
            
               PRILOGA I 
            
            
            
            
               
                  1. Splošne informacije
                        
               
               
                  1.1 Vrsta deklaracije
                        
               
               
                  1.2 Dodatna vrsta deklaracije
                        
               
               
                  1.3 Postopek 
               
               
                  1.4 Dodatni postopki
               
               
                  1.5 Datum sprejema carinske deklaracije
                        
               
               
                  2. Dovoljenja
                        
               
               
                  2.1 V primeru centraliziranega carinjenja, kadar je vključena več kot ena država članica: številka dovoljenja za centralizirano carinjenje
               
               
                  3. Udeleženci
                        
               
               
                  3.1 Identifikacijska številka izvoznika
                        
               
               
                  3.2 Identifikacijska številka uvoznika
                        
               
               
                  3.3 Identifikacijska številka kupca
                        
               
               
                  3.4 Identifikacijska številka prejemnika1 
               
               
                  4. Podatki o vrednotenju/davki
                        
               
               
                  4.1 Valuta računa
                        
               
               
                  4.2 Prednost (preferencialna obravnava, ki jo uporabljajo carinski organi)
               
            
         
         
            
               
                  5. Države
                        
               
               
                  5.1 Oznaka namembne države
                        
               
               
                  5.2 Oznaka države odpreme/izvoza
                        
               
               
                  5.3 Oznaka države porekla
                        
               
               
                  5.4 Oznaka države preferencialnega porekla
                        
               
               
                  5.5 V primeru centraliziranega carinjenja: bodisi oznaka carinskega urada predložitve bodisi oznaka države članice, v kateri se blago predloži carini
               
               
                  6. Identifikacija blaga
                        
               
               
                  6.1 Neto masa (kg)
                        
               
               
                  6.2 Dodatne enote
                        
               
               
                  6.3 Oznaka blaga – oznaka kombinirane nomenklature
                        
               
               
                  6.4 Oznaka blaga – oznaka TARIC
                        
               
               
                  6.5 Oznaka blaga HS6, kadar oznaka TARIC ali oznaka kombinirane nomenklature ni na voljo
               
               
                  7. Podatki o prevozu
                        
               
               
                  7.1 Zabojnik
                        
               
               
                  7.2 Vrsta prevoza na meji
                        
               
               
                  7.3 Vrsta prevoza v notranjosti
                        
               
               
                  8. Statistični podatki
                        
               
               
                  8.1 Vrsta posla
                        
               
               
                  8.2 Statistična vrednost
               
            
            
               1 Samo za zahteve po carinskih podatkih v skladu z Uredbo (EU) 2016/341
                  1
               .
            
         
         
            
               
            
               PRILOGA II
            
            
            
               „PRILOGA V 
            
            
               Informacije, ki jih nacionalnim statističnim organom zagotovijo davčni organi, pristojni v posamezni državi članici, iz člena 5(2): 
            
            
               (a)informacije iz obračunov DDV o davčnih zavezancih ali pravnih osebah, ki niso davčni zavezanci, ki so za zadevno obdobje prijavili dobave blaga znotraj Unije v skladu s točko (a) člena 251 Direktive Sveta 2006/112/ES ali pridobitev blaga znotraj Unije v skladu s točko (c) člena 251 navedene direktive; 
            
            
               (b)informacije iz rekapitulacijskih poročil o dobavah znotraj Unije, zbrane in podlagi rekapitulacijskih poročil o DDV v skladu s členoma 264 in 265 Direktive 2006/112/ES; 
            
            
               (c)informacije o pridobitvah znotraj Unije, ki so jih vse druge države članice sporočile v skladu s členom 21(2) Uredbe Sveta (ES) št. 904/2010
                  2
               ;
            
            
               (d)informacije iz obračunov DDV o davčnih zavezancih, ki nimajo sedeža v državi članici potrošnje in uporabljajo posebno ureditev iz oddelka 3 poglavja 6 naslova XII Direktive 2006/112/ES, ki so za zadevno obdobje prijavili dobave blaga v okviru navedene ureditve v skladu s členom 369g navedene direktive;
            
            
               (e)informacije o dobavah blaga v zvezi s posebno ureditvijo iz oddelka 3 poglavja 6 naslova XII Direktive Sveta 2006/112/ES, ki so jih sporočile vse druge države članice v skladu s členom 21(1) Uredbe (EU) št. 904/2010.
            
            
            
                  PRILOGA VI 
            
            
               Informacije, ki jih nacionalnim statističnim organom zagotovijo carinski organi, pristojni v posamezni državi članici, iz člena 5(3): 
            
            
               (a)informacije o identiteti osebe, ki znotraj Unije opravlja izvoz in uvoz blaga, ki je zajeto v carinskem postopku aktivnega oplemenitenja;
            
            
               (b)registracijski in identifikacijski podatki o gospodarskih subjektih, predloženi v skladu s carinskimi določbami Unije, ki so na voljo v elektronskem sistemu v zvezi s številko EORI iz člena 7 Izvedbene uredbe Komisije (EU) 2015/2447
                  3
               ;
            
            
               (c)evidence o uvozu in izvozu iz carinskih deklaracij, ki so jih sprejeli ali v zvezi z njimi sprejeli odločitve nacionalni carinski organi ter:
            
            
               (i)so bile vložene pri njih ali
            
            
               (ii)za katere jim je dopolnilna deklaracija v skladu s členom 225 Izvedbene uredbe Komisije (EU) 2015/2447 na voljo prek neposrednega elektronskega dostopa v sistemu imetnika dovoljenja ali
            
            
               (iii)ki so jih prejeli v skladu s členom 179 Uredbe (EU) št. 952/2013;
            
            
               (d)informacije o uporabljenih postopkih, poenostavitvah ali dovoljenjih, izdanih trgovinskim subjektom, in informacije o identiteti teh trgovinskih subjektov.
            
         
         
            
               “
            
         
         
            
                  
                     (1)
                  
                        Delegirana uredba Komisije (EU) 2016/341 z dne 17. decembra 2015 o dopolnitvi Uredbe (EU) št. 952/2013 Evropskega parlamenta in Sveta v zvezi s prehodnimi določbami za nekatere določbe carinskega zakonika Unije, kadar zadevni elektronski sistemi še ne delujejo, in o spremembi Delegirane uredbe (EU) 2015/2446 (UL L 69, 15.3.2016, str. 1).
               
               
                  
                     (2)
                  
                        Uredba Sveta (EU) št. 904/2010 z dne 7. oktobra 2010 o upravnem sodelovanju in boju proti goljufijam na področju davka na dodano vrednost (UL L 268, 12.10.2010, str. 1).
                        
               
               
                  
                     (3)
                  
                        Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).